АҞӘА, цәыббра 18 – Sputnik, Бадраҟ Аҩӡба. Аԥснытәи адәыӷбақәа аӡынтәи аамҭахь рныҟәара ииаргоит ҳәа Sputnik иазеиҭеиҳәеит АУН "Аԥсныеихамҩа" анапхгаҩ ихаҭыԥуаҩ Игор Марганиа.
"Цәыббреи жьҭаареи рзы адәыӷба №306 есыҽны иныҟәалоит. Абҵара 1, 2020 шықәса лаҵарамзанӡа инаркны еиҩымшо арыцхәқәа раан иныҟәалоит", - ҳәа иҳәеит иара.
Аԥсни Урыстәылеи адәыӷбақәа ԥшьба еимардоит: москватәиқәа ҩбеи Санкт-Петербурги Самареи рҟынтәи акакеи.
"Адәыӷба Санкт-Петербург - Аҟәа жьҭаара 12 рҟынӡа иныҟәалоит. Цәыббрамзазы иара мчыбжьык ахь ԥшьынтә ибжьыслоит, жьҭаарамзазы – хынтә", - ҳәа иҳәоит Марганиа.
Санкт-Петербургнтәи Аԥсныҟа иаауа адәыӷба Псков, Ельц, Воронеж, Ростов ақалақьқәа рҿы иацрарҳәоит авагонқәа. Сынтәа абри адәыӷба ацраҳәа арҭо иалагеит Новгород ду аҿгьы.
Самаратәи адәыӷба Пенза иацрарҳәоит авагон, москватәи - Белгород.
Иара убас шәаԥхьар ҟалоит:
-
"Иаку абилеҭ" рхы иадырхәеит 500-ҩык рҟынӡа аԥсшьаҩцәа